Σον Μέντες

Πρώιμα Χρόνια

Γεννήθηκε στο Τορόντο του Οντάριο και είναι γιος της μεσίτριας Κάρεν Μέντες (το γένος Ρέιμεντ) και του επιχειρηματία Μανουέλ Μέντες. Ο πατέρας του κατάγεται από την Πορτογαλία ενώ η μητέρα του από το Ηνωμένο Βασίλειο. Έχει μια μικρότερη αδελφή, την Αλίγια. Μεγάλωσε στο Πίκερινγκ του Οντάριο και φοίτησε στο σχολείο Pine Ridge Secondary School. Στο σχολείο, έπαιζε ice hockey και ποδόσφαιρο ενώ έκανε και μαθήματα υποκριτικής. Επίσης, πέρασε από οντισιόν για το κανάλι Disney Channel του Καναδά. Αποφοίτησε από τη δευτεροβάθμια εκπαίδευση τον Ιούνιο του 2016.

Καριέρα

Έμαθε να παίζει κιθάρα το 2012 σε ηλικία 13 ετών, παρακολουθώντας σχετικά βίντεο στο Youtube. Τον επόμενο χρόνο ξεκίνησε να δημοσιεύει τα προσωπικά του βίντεο στην εφαρμογή Social Vine και μέσα σε λίγους μήνες κέρδισε εκατομμύρια προβολές και θαυμαστές. Έτσι έγινε αρκετά γνωστός από τις διάρκειας έξι δευτερολέπτων επανεκδόσεις του σε πολλά δημοφιλή τραγούδια. Μέχρι τον Αύγουστο του 2014 ο Μέντες ήταν ο τρίτος τραγουδιστής στο Vine με τους περισσότερους ακολούθους. Ο καλλιτεχνικός διευθυντής Άντριου Γκέρτλερ ανακάλυψε τον Μέντες μέσω αυτής της εφαρμογής τον Νοέμβριο του 2013 και τον έφερε στην Island Records τον Ιανουάριο του 2014. Υπέγραψε επίσημο συμβόλαιο τον Μάιο του 2014 και κυκλοφόρησε το πρώτο του single Life of the Party στις 26 Ιουνίου 2014. Έγινε ο νεαρότερος τραγουδιστής που έκανε το ντεμπούτο του στο top 25 του αμερικάνικου Billboard Hot 100 και κατετάγη στον αριθμό 24 στις 12 Ιουλίου 2014. Πριν την υπογραφή του συμβολαίου του, ο Μέντες έκανε περιοδεία μαζί με άλλους νέους Viners και πολλούς ακολούθους μέσω των κοινωνικών δικτύων. Ο Μέντες έκανε επίσης μια εθνική περιοδεία με τον Ώστιν Μαχόουν ανοίγοντας τις συναυλίες του. Κέρδισε το βραβείο Teen Choice το 2014. Στις 5 Σεπτεμβρίου 2014 το Oh Cecilia (Breaking My Heart) όπου συμμετέχει ο Μέντες κυκλοφορεί ως το πέμπτο single από τον δίσκο των The Vamps. Στις 6 Νοεμβρίου 2014 το Something Big κυκλοφόρησε ως το δεύτερο single από το ίδιο συγκρότημα.
Στις 14 Απριλίου 2015 ο Μέντες κυκλοφόρησε τον πρώτο προσωπικό του δίσκο Handwritten το οποίο έκανε το ντεμπούτο του στο νούμερο ένα στο Billboard 200, πούλησε 106.000 αντίτυπα μόλις της πρώτη εβδομάδα και γρήγορα έγινε πλατινένιο. Ο Μέντες έγινε ο νεότερος καλλιτέχνης που έκανε το ντεμπούτο του στο νούμερο ένα μετά την κυκλοφορία του My World 2.0 του Τζάστιν Μπίμπερ. Το τρίτο single του από τον δίσκο Stitches έφτασε στο νούμερο 4 στο αμερικάνικο Billboard Hot 100, μπήκε στο αμερικάνικο top 10 και κατέκτησε την πρώτη θέση στο Mainstream Top 40. Το τραγούδι έφτασε στο νούμερο ένα στο Ηνωμένο Βασίλειο. Επίσης, το 2015, ο Μέντες άνοιξε την συναυλία της Τέιλορ Σουίφτ κατά την περιοδεία της το 1989 στην Βόρεια Αμερική. Στα τέλη του 2015 ο Μέντες κυκλοφόρησε το  I Know What You Did Last Summer σε συνεργασία με την Camila Cabello (πρώην τραγουδίστρια των Fifth Harmony). Το τραγούδι συμπεριλήφθηκε στην νέα έκδοση του Handwritten Revisited. Ο Μέντες συμπεριλήφθηκε στην λίστα με τους εφήβους με την μεγαλύτερη επιρροή του περιοδικού Time για τα έτη 2014, 2015 και 2016.

2016 : Illuminate

Στις 21 Ιανουαρίου 2016 ο Μέντες εμφανίστηκε στην πρεμιέρα της τρίτης σεζόν του The CW. Αργότερα ανακοίνωσε την δεύτερη παγκόσμια περιοδεία του ως τραγουδιστής. Η περιοδεία αυτή είχε τον τίτλο Shawn Mendes World Tour, ξεκίνησε τον Μάρτιο του 2016 και μέσα σε λίγα λεπτά πουλήθηκαν όλα τα εισιτήρια και των 38 συναυλιών του στην Βόρεια Αμερική και την Ευρώπη. Ο Μέντες υπέγραψε συμβόλαιο με το γραφείο μοντέλων Wilhelmina Models στις αρχές του 2016. Έκανε επίσης την πρώτη του εμφάνιση σε μια λίστα του περιοδικού Forbes με τα καλύτερα μοντέλα "30 κάτω των 30", για το 2016. Ο Μέντες κυκλοφόρησε το τραγούδι Treat You Better, το πρώτο single από τον δεύτερο στούντιο δίσκο του Illuminate, τον Ιούνιο του 2016. Εμπορικά, αυτό το single μπήκε στο top 10 στο Billboard Hot 100 και στο UK Singles Chart και έγινε τριπλά πλατινένιος. Ο δίσκος κυκλοφόρησε στις 23 Σεπτεμβρίου 2016 και έκανε το ντεμπούτο του στο νούμερο ένα στο αμερικανικό Billboard 200, πουλώντας 121.000 αντίτυπα και όντας πλατινένιος. Το τραγούδι Mercy κυκλοφόρησε ως single στις 18 Αυγούστου 2016 και μπήκε στο top 20 στις Ηνωμένες Πολιτείες και στο Ηνωμένο Βασίλειο και έγινε διπλά πλατινένιο. Ο Μέντες κυκλοφόρησε ένα live άλμπουμ από το Madison Square Garden τον Δεκέμβριο του 2016. Έκανε μια γκεστ εμφάνιση στην εκπομπή Saturday Night Live στις 3 Δεκεμβρίου 2016. Ο Μέντες ξεκίνησε την  δεύτερη παγκόσμια περιοδεία του Illuminate World Tour τον Απρίλιο του 2017, με τα εισιτήρια να ξεπουλούνται σε περιοχές όπως το Staples Center στο Λος Άντζελες και το The O2 Arena στο Λονδίνο.
Κυκλοφόρησε το single There's Nothing Holdin' Me Back στις 20 Απριλίου 2017, που συμπεριλήφθηκε στο δίσκο Illuminate deluxe. Αυτό το τραγούδι ήταν το τρίτο single του Μέντες και μπήκε στο top 10 και στο νούμερο ένα στο Mainstream Top 40 airplay chart. Τον Αύγουστο του 2017 έγινε ο πρώτος καλλιτέχνης κάτω των 20 ετών με τρία τραγούδια που έλαβαν την πρώτη θέση στο Billboard's Adult Pop Songs.

Καλλιτεχνία

Ο Μέντες έχει ορίσει τους Τζον Μάγιερ, Εντ Σιράν, Τζάστιν Τιμπερλέϊκ και Μπρούνο Μαρς ως τις μουσικές του επιρροές. Για την Μπρίτανυ Σπάνος της Rolling Stone, ο Μέντες εισάγει έναν "πιασάρικο ακουστικό pop-folk ήχο" στα τραγούδια του ενώ ο Τζόες Κοσκαρέλι της The New York Times "το απαλό pop-rock του που απευθύνεται πρωταρχικά σε παιδιά και εφήβους, ασκεί έλξη και σε ραδιοφωνικούς σταθμούς ενηλίκών". Σε μια συνέντευξή του για το περιοδικό Clash, ο Μέντες δήλωσε :
Θέλω να δημιουργήσω ύμνους για τους ανθρώπους. Θέλω να δημιουργήσω ύμνους για τις μεγάλες στιγμές της ζωής τους. Δεν θέλω να παίζω μουσική για μερικούς μήνες και στην συνέχεια να χαθώ για πάντα. Όχι μόνο αυτό, θέλω να κάνω απίστευτα πράγματα που κάνουν την διαφορά. Νομίζω ότι δεν αφορά μόνο την μουσική που εκπροσωπείς, είναι τα πράγματα που κάνεις όταν δημιουργείς μουσική.

Φιλανθρωπίες

Το 2014 ο Μέντες και το Dosomething.org ξεκίνησαν μια καμπάνια με τίτλο "Notes from Shawn". Η καμπάνια αυτή εμπνεύστηκε από τους στίχους του πρώτου του single Life of the Party και απευθύνθηκε στην χαμηλή αυτοεκτίμηση, στην κατάθλιψη και στην συνειδητοποίηση του αυτο-τραυματισμού. Έκαναν την εκστρατεία τους για δεύτερη συνεχή χρονιά το 2015 και για τρίτη συνεχή χρονιά το 2016. Έχει επίσης συνεργαστεί με τον οργανισμό Pencils of Promise, συγκεντρώνοντας 25.000 δολάρια για την κατασκευή σχολείου στην Γκάνα.Επίσης έδωσε λεφτά για τον μεγάλο σείσμο στο Μεξικό και αγόρασε τρόφιμα για τους ανθρώπους εκεί.

Βραβεία

Ο Μέντες έχει λάβει πολλά βραβεία, μεταξύ των οποίων δυο βραβεία MTV Europe, τέσσερα Βραβεία iHeartRadio Much Music Video και το βραβείο Allan Slaight Honour από την Λεωφόρο της Δόξας του Καναδά. Το 2015 ο Μέντες έλαβε το βραβείο Breakout στα Βραβεία SOCAN του Τορόντο. Το 2016 έλαβε το βραβείο Αγαπημένου Καλλιτέχνη από το People's Choice. Το 2017 ήταν υποψήφιος στο MTV για το Βραβείο Καλύτερου Ποπ Βίντεο με το Treat You Better και για το Βραβείο Καλύτερου Καλοκαιρινού Τραγουδιού με το "There's nothing holding me back". Την ίδια χρονιά έλαβε τα εξής βραβεία από το EMA'S : Best fans 2017, best Canadian signer, best song (There's nothing holding me back), best artist, best pop singer.